b'\n_START_ARTICLE_\nDet Hvide Hus (Rusland)\n_START_SECTION_\nHistorie\n_START_PARAGRAPH_\nBygningen er designet af arkitekterne Dmitrij Tjetjulin og Pavel Sjteller. Opf\xc3\xb8relsen indledtes i 1965 og bygningen stod f\xc3\xa6rdig i 1979. Bygningen husede Kongressen for Russiske SFSR og \xc3\x98verste Sovjet. Indtil den Russiske forfatningskrise den 4. oktober 1993 husede bygningen Ruslands \xc3\xb8verste sovjet. Folkelige protester f\xc3\xb8rte til belejring og artilleribombardement af bygningen, der br\xc3\xb8d i brand. _NEWLINE_Det reformerede parlament, der efter krisen \xc3\xa6ndrede navn til zartidens "duma", blev valgt i 1994, og flyttede til bygningen, der tidligere husede Sovjetunionens ministerr\xc3\xa5d i Okhotnyj Rjad i Tverskoj rajon, Centrale administrative okrug i Moskva._NEWLINE_Det renoverede Hvide Hus huser nu den russiske regering.'